** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 70**

(protokols Nr. 6, 32. p.)

**Par zemes vienību Mārcienas pagastā piekritību Madonas novada pašvaldībai**

Mārcienas pagasta pārvalde rosina nostiprināt zemesgrāmatā uz pašvaldības vārda zemes īpašumu Jaunā iela 4A, Mārcienā, Mārcienas pagastā.

 Ar Madonas novada pašvaldības 29.12.2009.domes lēmumu Nr. 33.2, 10. p. (protokols Nr. 17) nolemts, ka Madonas novada pašvaldībai Mārcienas pagastā piekrīt un zemes reformas laikā ir ierakstāma zemesgrāmatā uz pašvaldības vārda lauku apvidus zemes vienība “Kaisis 2” ar kadastra nr. 7074 004 0304 6,49 ha platībā, uz kurām ir pašvaldībai piederošas ēkas (būves), pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta otrās daļas 1. punktu.

 Ar Madonas novada pašvaldības 30.04.2024. lēmumu Nr. 294 (protokols Nr. 7, 58. p.) zemes vienība ar kadastra apzīmējumu Nr. 7074 004 0304 tika sadalīta četrās daļās, izveidojot jaunus īpašumus, līdz ar ko ir jānosaka precīza jaunizveidoto zemes īpašumu piekritība pašvaldībai atbilstoši likumam “Par valsts un pašvaldību zemes īpašuma tiesībām un to nostiprināšanu zemesgrāmatās”.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, likumu “Par valsts un pašvaldību zemes īpašuma tiesībām un to nostiprināšanu zemesgrāmatās”, ņemot vērā 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Noteikt, ka zemes vienība Jaunā iela 4A, Mārcienā, Mārcienas pagastā, ar kadastra Nr. 7074 004 0449, kas sastāv no zemes vienības ar kadastra apzīmējumu 7074 004 0446 0,0435 ha platībā piekrīt pašvaldībai , pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta otrās daļas 2. punktu - *vietējās pašvaldības teritorijas plānojumā attiecīgi neapbūvēti zemes gabali paredzēti jaunu pašvaldības ēku (būvju) celtniecībai vai pašvaldību funkciju īstenošanai.*
2. Noteikt, ka zemes vienība Kaiša iela, Mārcienā, Mārcienas pagastā ar kadastra Nr. 7074 004 0448, kas sastāv no zemes vienības ar kadastra apzīmējumu 7074 004 0445 0,52 ha platībā, piekrīt pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta ceturto daļu- *uz pašvaldības vārda zemesgrāmatās var ierakstīt zemi, uz kuras par valsts vai pašvaldības budžeta līdzekļiem ir izbūvētas ielas, ja tās ir pašvaldības valdījumā.*

 Domes priekšsēdētājs A. Lungevičs

*Čačka 28080793*